Referat/Bergen 2012-09-07

'''Møte i Piratpartiet avd. Bergen, 2012-09-07 18:00'''

Til stede: Anders Kleppe, Johnny Nordstrøm, Torstein Saltvedt, Øyvind A. Holm

Sted: Taket, Zachariasbryggen, Bergen

Dette var et forholdsvis uformelt møte uten en fast saksliste, men med fokus på fremgangsmåte for å samle inn underskrifter, pluss generell brainstorming for hvordan det kan skapes oppmerksomhet og interesse rundt partiet.

Skoler
Til å begynne med kan det være en god idé å besøke Universitetet og videregående skoler. Dette er en foreløpig liste over skoler som skal besøkes:


 * Universitetet i Bergen
 * Torstein går på UiB, og sa seg villig til å sjekke ut mulighetene.
 * NHH
 * Anders vil gjerne ta seg av dette, han har noe på gang der.
 * Langhaugen
 * Ligger i området der Øyvind bor, han kunne ta seg en runde der.
 * Bergen Maritime Høyskole
 * Gimle videregående skole
 * Laksevåg videregående skole
 * Danielsen gymnas
 * Katedralskolen
 * Ikke avklart hvem som skal ta seg av disse.

Det blir sannsynligvis utvidelser i antallet personer som besøker hver plass, det bør være minst to personer på hver plass for å øke effektiviteten.

Andre potensielle underskriftkilder
I tillegg til skoler, kan dette være interessante miljøre å sjekke opp:

Musikere kan ha stor interesse av Piratpartiets program, spesielt i disse tider når selvpromotering via Internett blir mer og mer vanlig.
 * Høyteknologisenteret i Bergen
 * Musikkmiljøet, kunstnere

Kommuner som tester ut 16 års aldergrense
Det ble nevnt at tre kommuner visstnok skal prøve ut 16 års aldersgrense ved valget i 2013, dette betyr vel også at signaturgrensen blir satt ned med to år? Dette må sjekkes ut, med mulighet for besøk i disse kommunene.

Stand på Torgalmenningen
Dette kom opp som et forslag, og kan vise seg å bli ganske konstruktivt hvis Bergensværet er bra. Dette er i så fall nødvendig:


 * Søknad til Bergen kommune om stand (Øyvind)
 * Rekvisita
 * Flagg/vimpler
 * Bord/stoler
 * Brosjyrer
 * En form for godteri med Piratpartilogoen kom opp en idé, gjerne med et humoristisk tilsnitt

Øyvind A. Holm (referent)